text: Stephanie Lose fortsætter som formand og sætter Villy Søvndal udenfor døren
  22 november 2017 kl. 05.29
  Oven på regionsvalget blev der natten til onsdag indgået en konstitueringsaftale for det nye regionsråd i Region Syddanmark. Det skete uden SF og Villy Søvndal,  der ikke blev inviteret til forhandlingerne.
  Oven på regionsvalget blev der natten til onsdag indgået en konstitueringsaftale for det nye regionsråd i Region Syddanmark.
  Stephanie Lose, formand, (V), Region Syddanmark: "Det er klart, at når man i tre måneder har hørt på, at mit parti Venstre skulle være præget af magt-fuldkommenhed, mangel på vilje til at rydde op, kammerateri og vennetjenester, så har det konsekvenser."
  Aftalen betyder, at Stephanie Lose (V) fortsætter som regionsrådsformand. Poul-Erik Svendsen (S) fortsætter som 1. næstformand, mens Thies Mathiasen fortsætter som 2. næstformand.
  Konstitueringsaftalen blev indgået i to omgange – først mellem Venstre, Socialdemokratiet, Dansk Folkeparti, Det Konservative Folkeparti, Radikale Venstre og Liberal Alliance. Siden tilsluttede Enhedslisten sig aftalen.
  Det betyder, at 35 medlemmer ud af de 41 medlemmer i det nye regionsråd er med i aftalen. Aftalen er uden SF og Villy Søvndal, der slet ikke blev inviteret med til forhandlingerne.
  SF har dog muligheden for at tilslutte sig aftalen senere.
  Villy Søvndal, spidskandidat, SF: " Det er så tydeligt et tegn på magtfuldkommenhed, som det kan være. Magtens arrogance."
  SF og Villy Søvndal har haft et godt valg i Region Syddanmark. Partiet har sikret sig seks mandater og 13,7 procent af stemmerne.
  Villy Søvndal har særligt slået på, at der skulle ryddes op i regionen efter flere år med turbulens. Den skarpe SF-tone i valgkampen har fået konsekvenser.
  - Det er klart, at når man i tre måneder har hørt på, at mit parti Venstre skulle være præget af magtfuldkommenhed, mangel på vilje til at rydde op, kammerateri og vennetjenester, så har det konsekvenser. Derfor mener jeg, at vi skal bruge tid på at opbygge et tillidsfuldt samarbejde, siger hun.
  Venstre har sikret sig 14 mandater, og har dannet en bred konstituering - med altså uden SF.
  - Vi har tradition for et godt samarbejde på tværs, og derfor er jeg meget tilfreds med aftalen. Det tegner godt for de kommende udfordringer med sundhedsvæsenet og udviklingen af psykiatrien, siger Stephanie Lose (V).
  Enhedslisten har bedt om en tænkepause i forhold til at deltage i aftalen. Alt imens står Villy Søvndal og SF tilbage.
  Link til konstitueringsaftale
  